Så f...Telenor igen op med deres regninger - jeg orker ikke at fortælle hvad der er sket, jeg kan bare endnu engang konstatere at kundeservice ikke har styr på noget som helst, overhovedet!

Jeg har talt med 6 forskellige medarbejdere og har fået 6 forskellige svar på et simpelt spørgsmål, som det tog 3 timer at få et korrekt svar på ! Derudover chattede jeg med en medarbejder på Facebook som gav mig et 7. svar.
Det er tydeligt at højre hånd ikke aner hvad venstre hånd laver.

Jeg har oplevet at regninger der er betalt ikke bliver opdateret i jeres system, så kunderne (ja, vi er mange flere) pludselig får lukket deres telefoner pga manglende betalinger. Pudsigt nok kan i godt se at regningerne er betalte men de  er ikke registeret i jeres system, så derfor er det da naturligvis helt legalt at lukke kundernes telefoner - eller hvad?

Jeg har opdaget nogle betalinger jeg har foretaget på MitTelenor ikke er  registret, og jeg har ikke modtaget  mails om, at indbetalingerne er foretaget, hvilket i skriver sidst i betalingsflowet at man får. 
Ergo kan jeg på ingen måde bevise at jeg har lavet disse indbetalinger.(udover mit kontooversigt fra banken, men det kan jo være så mange andre betalinger, ik' Telenor?!!) - jeg ved ikke lige hvad man skal kalde dette!
 
Derudover kan jeg næve mundtlige aftaler ( i april)  med en medarbejder i Kundeservice (Anders,) hvor vi lavede en aftale om tilbagebetaling af  penge der fejlagtigt er blevet hævet på min PBS, ( en dobbeltbetaling som mange kunde var blevet opkrævet)
Pengene har aldrig  fået, og sjovt nok har denne Anders ikke noteret noget i min sag ,så i Telenors optik har denne samtale aldrig fundet sted - underforstået jeres kunde(r) lyver!

Jeg har oplevet at et nummer der var blevet oprettet i mit navn, et nummer jeg aldrig havde brugt og ikke anede eksisterede, men som der var blevet opkrævet 100 kr for i nogle måneder. Dette problem blev dog løst efter  utallige opkald og snak frem og tilbage med forskellige medarbejdere i Kundeservice. Dog vil i ikke tilbagebetale pengene til min bankkonto, men valgte at kreditere dem på den næste regning. Hvor står der at i har ret til  at gøre sådan? Faktisk har i taget nogle af mine penge som ikke er jeres, i den virkelige verden kaldes dette for tyveri.

Jeg har nu fået nok og skifter selskab. Derfor ringede jeg i dag til Telenor for lige at tjekke, at der ikke var nogen binding på de to abonnementer jeg har. Belært af erfaring skal tingene jo tjekkes mere end en gang.

Jeg fik oplyst at det ene af mine numre har en binding frem til december måned fordi, at jeg i april ændrede mit abonnement til et billigere produkt.
Det er korrekt, men det var en medarbejdere der foreslog dette, og jeg fik intet oplyst om nogen binding. Jeg protestrede naturligvis over at der pludselig var kommet binding på men fik blot af vide, at det er betingelserne og ,at jeg havde modtaget en mail om dette.(sjovt nok - her kan i godt finde ud af at sende mails ud)

Jeg erkender at jeg ikke fik nærlæst denne mail da jeg (naivt) jo ikke kunne forestille mig at jeg pludselig fik en binding, hvilket jeg aldrig tidligere har haft så vidt jeg ved.
Det er også i strid med hvad der står oplyst på jeres hjemmesiden, nemlig:
Har du kun købt abonnement?
"Køber du kun et abonnement, og ingen mobil, er du ikke i binding. Du har dog en opsigelsesperiode på 30 dage."

Igen - uoverensstemmelser hvad der bliver oplyst og hvad der reelt sker.

Jeg bad om at få tilsendt denne mail igen og fik lovning på, at jeg ville modtage den med det samme, men den kan jeg vist godt kigge i vejviseren efter.

Endnu engang ringede jeg til kundeservice og fik endelig fat i en kompetent  medarbejder der ophævende  bindingen, hvilket jeg har modtaget en sms på er sket - tak for det René :-)

Jeg kan kun opfordre Telenors kunder til at op.age samtalerne med Kundeservice. så man  kan bevise hvilket aftaler der er indgået. 
 Der findes flere apps til optagelser af samtaler.

Desværre kan man ikke give 0 stjerner men 1 er også ok; den går til den føromtalte medarbejder Réne.

Jeg forventer ikke et brugbrat svar på denne anmeldelse, men jeg håber at nuværende og fremtidige kunder vil være opmærksomme på de problemer jeg her har skitseret ,så de kan undgå samme ballade som jeg har haft

Tidligere anmeldelse: 
Suk - så har vi balladen igen!

Hvorfor er det SÅ svært for Telenors medarbejdere at berege 80% af et tal? Jeg spørger fordi min regning kom op over mit kreditmaksimum på 4000 kr, hvilket betød at mine telefoner blev lukket. På min selvbetjeningsside kan jeg ikke se dette, da man kun kan se sit udestående beløb på den sidste genereret regning, og altså ikke den aktuelle saldo, dette kan kun Telenor se - hvorfor mon?

Jeg får fat i kundeservice som oplyser, at hvis jeg indbetaler 900 kr så bliver telefonerne åbnet. Fint nok - frem med dankortet og betal. 

Vente..genstarte..vente...genstarte..vente..genstarte..vente...Intet sker!

 Jeg kontakter igen kundeservice hvor jeg får af vide, at den medarbejdere der havde sagt jeg skulle indbetale 900 kr "overhovedet ikke kunne regne"  og at jeg skulle indbetale yderligere 300 kr for at komme under 80% af mit kreditmaks på 4000 kr.

Okay - godt så! Frem med dankortet og betale igen.

Vente..genstarte..vente.genstarte...vente.genstarte..telefonrenerne er stadig lukket.

Får igen fat på kundeservice hvor en medarbejder godt kan se at de skal åbnes, men forstår ikke hvorfor det ikke er sket. Han vil NU søger for at de bliver lukket op. 

Fint nok.

Vente..genstarte..vente..genstarte..vente..genstarte..vente.....SUK..... intet sker!

Skriver om problemet til Telenors chat på Facebook og få af vide, at der går 20 minutter fra betalingen er registeret til telefonerne bliver åbnet og at jeg skal huske at genstarte telefonerne bliver åbnet.

Godt så - vi tager den lige engang til for Prins Knud!

..vente..genstarte..vente..genstarte..vente..HURRRAAA! :-)

Dog er historien er slet ikke slut endnu.

Det viser sig at en af grundene til at min kreditsaldo er overskredet er, at jeg siden januar 2015 har betalt for et abonnement, som vi slet ikke har.

Dette fandt jeg ud af ved min første henvendelse, da jeg sammen med denne kundemedarbejdere forsøgte at gennemgå mine fakturer. Pludselig ser jeg et nummer jeg ikke kender og spørger hvad det er . Får af vide at det er da et af mine mobilnumre.Øhh nej- det er det så ikke, da vi aldrig har haft dette nummer! 

Den kære medarbejder vidste selvfølgelig ikke hvad det var for noget, og kunne ikke hjælpe mig, men bad mig om at ringe på mandag.

Fint nok, vi forsøger da blot med endnu en henvendelse på mandag.

Nu viser det sig at det mystiske ubekendte nummer ikke længere figuerer på MitTelenor,  ergo kan jeg ikke bevise dette nummer har været tilknyttet mig, ligesom jeg heller ikke kan se hvad der har været af udgifter på dette nummer  - vi taler altså fra januar 2015 og til d.d.

Jeg bliver mere og mere træt i mit krøllet ansigt over Telenor, og skifter nu selskab.
Dog vil jeg selvfølgelig først undersøge om jeg kan få mine penge tilbage fra det mystiske hummer som jeg i et år har betalt til. 

Et godt råd til Telenor:
Få nu kodet jeres selvbetjeningsløsning sådan at kunderne kan se der AKTUELLE saldo og ikke kun den sidste generet faktura, dette vil give stor mening når man har en on-line selvbetjeningløsning.
Tag et kig på CBB og deres selvbetjeningsside hvor ens saldo bliver genereret efter hver en bevægelse der har været på kontoen, vel og mærket så kunderne og ikke kun selskabet kan se saldoen.

....vente...genstarte...vente...genstarte...vente...genstarte...vente.................genstarte...vente....Sælger i brevduer?

 

SUK!